En 1795, per la Konstitucio de la Jaro III, Francio finis la tumultojn de la Terorregado, kaj instalis la pli konservativan reĝimon de la Direktorio. En 1796, la Direktoro ordonis lanĉi grandan duflankan ofensivon
kontraŭ la Unua Koalicio: ĉefa atako okcidente super Rejno (sub Jean-Baptiste Jourdan kaj Jean Victor Marie Moreau) en la germanajn ŝtatojn de la Sankta Romia Imperio, kaj distra atako kontraŭ la aŭstroj kaj iliaj aliancanoj en la sudo, en norda Italio. La gvidado de la itala kampanjo estis donita al la juna (tiam 27-jaraĝa) generalo Napoleono Bonaparte, kiu en aprilo 1796 transiris la Alpojn kun 45,000 viroj por alfronti la aŭstrojn kaj la Piemontanojn.